জার্মানি ক্রিকেট খেলে? উত্তরটা অবশ্যই না। তা সত্ত্বেও অবশ্য জার্মানির ইউরো কাপ দলের সদস্য বিরাট কোহলির ভক্ত।
বিরাট নিজেও জার্মানির ভক্ত। ইউরো কাপের শুরুতেই বিরাট নিজে জার্মানির জার্সি পরে টুইটারে ছবি পোস্ট করে জানিয়েছিলেন, তিনি জার্মান দলের বড় সমর্থক। তাদের শুভেচ্ছাও জানিয়েছিলেন ভারতের টেস্ট অধিনায়ক। সেদিন বিরাট জার্মানির ১৮ নম্বর জার্সি পরেছিলেন। বিরাটের সেই টুইট রিটুইট করেছিলেন জার্মানি দলের ফুটবলার টনি ক্রুস। তার উপরে ক্রুস নিজেও ১৮ নম্বর জার্সি পরেই খেলেন। সেদিন ক্রুস কথা দিয়েছিলেন, খুব শীগগীরই বিরাটকে একটি উপহার পাঠাবেন তিনি।

টনি ক্রসের পাঠানো জার্সি হাতে বিরাট।
সেই মতো নিজের সই করা জার্মানির একটি ১৮ নম্বর জার্সি বিরাটকে পাঠিয়েছেন ক্রুস। গতকালই সেই ছবি টুইটারে পোস্ট করেছেন বিরাট। সঙ্গে কোয়ার্টার ফাইনাল ম্যাচের জন্য জার্মানিকে শুভেচ্ছাও জানিয়েছেন তিনি। এবারেও বিরাটের পোস্ট রিটুইট করেছেন টনি ক্রুস। বিরাট এবং টনি ক্রসের এই সৌজন্য বিনিময় ফের প্রমাণ করল, ভৌগলিক দূরত্ব, ভাষার সমস্যাকে দূরে সরিয়ে প্রকৃত ক্রীড়াবিদরা কীভাবে একে অপরকে সম্মান জানান।
আরও পড়ুন
ছুটিতে কার সঙ্গে খুনসুটি করছেন বিরাট? দেখুন সেই ছবি